Oon lapsi Sun
Isä, valitsit mun
Sain osan taivaallisen
Siks kiittäen käymme etehen
Kaikkivaltiaan
Kuninkaan, Isän Jumalan
Sä ostit mun verelläs Sun
joka vuoti puolestani mun
Siks iloitsen lailla lapsosen
Sain Isän lempeän
Ystävän, joka mua ymmärtää
Oon lapsi Sun, Isä, valitsit mun
Sain osan taivaallisen
Siks kiittäen käymme etehen
Kaikkivaltiaan
Kuninkaan, Isän Jumalan
Sä ostit mun verelläs Sun
joka vuoti puolestani mun
Siks iloitsen lailla lapsosen
Sain Isän lempeän
Ystävän, joka mua ymmärtää
Tervetuloa ohjelmaan. Nimeni on Kirsi Korkeamäki.
Tänään haluaisin jakaa ylistämisestä ja ylistyksestä.
Siitä, miten ylistys on vaikuttanut mun elämään.
Tässä alkuun lauloin ihan uuden ylistyslaulun, -
johon sain sävelen hyvän ystäväni tekemiin sanoihin.
Sillä halusin aloittaa.
Psalmilauluissahan sanotaan, että laula Herralle uusi laulu.
Psalmien kirjahan on täynnä Jumalan ylistämistä.
Psalmithan tarkoittavat ylistysten kirjaa.
Koko Raamattu on täynnä ylistystä.
Paavali ja Siilas lauloivat Herralle ollessaan vankilassa, -
olosuhteista riippumatta.
Muistamme Vanhasta Testamentista Mirjamin, -
joka otti vaskirummun käteensä, ja kaikki naiset seurasivat häntä -
vaskirumpua lyöden ja karkeloiden.
Ja Marian, Jeesuksen äidin kuuluisa kiitosvirsi Jumalalle, -
kun hän sai tietää odottavansa Jumalan Poikaa, Jeesusta.
"Jumala asuu kansansa kiitosvirtten keskellä", sanotaan Psalmissa 22:4.
Hengelliset laulut tulivat tutuiksi oman uskoontuloni myötä.
Sen jälkeen kun 12-vuotiaana tulin uskoon, -
nää laulut alkoi elää mun sydämessä.
Kun sain tuntea Jeesuksen, lauluihin tuli ihan uusi syvyys.
Aloin laulaa niitä lauluja yhä enemmän, -
ja se ensirakkaus Jeesukseen -
antoi lauluihin voimaa ja syvyyttä.
Jos meillä ei ole henkilökohtaista suhdetta Jeesukseen ja Jumalaan, -
niin onhan varmaan vaikeampi laulaa hengellisiä lauluja.
Ilman kiinnekohtaa ne voi jäädä pinnallisiksi.
Ja tietysti oon ollut kiitollinen Herralle musiikin lahjasta, -
joka on tuonut syvyyttä ylistykseen ja hengellisiin lauluihin.
Eli mun on ollut helppoa ja automaattista ylistää.
Mun ei oo tarvinnut opetella sitä. Opetella liikkumaan -
tai opetella laulamaan.
Mulla on aina ollut jano Herran puoleen, että mä haluan ylistää.
Aina kun menin kokoukseen, jossa kuulin uusia lauluja, -
mä halusin ja janosin sitä lisää.
Oli minkälainen tilanne tahansa, aina kun tuli ylistystä, -
halusin aina kuulla sitä ja olla mukana.
Ja pikkuhiljaa opettelin nostamaan käsiä ylös.
Ajattelin, että haluan tehdä sen, ja se oli mulle niin automaattista.
Muistan, kun olin muuttanut uuteen opiskelija-asuntolaan.
Olin siellä tyhjässä huoneessa ja istuin ja lauloin Herralle.
Ylistin ja lauloin kielillä.
Oli aivan ihanaa olla Jumalan läsnäolossa ja laulaa Hänelle.
Mä oikein tunsin Pyhän Hengen läsnäolon.
Myöhemmin Jumala on saanut opettaa ylistämisestä enemmän, -
kun mieheni kanssa ollaan saatu viedä seurakuntaa ylistykseen.
Hän on samalla siinä ylistyksen aikana opettanut erilaisia asioita.
No, mitä ylistys on tuonut minulle?
Ensinnäkin kun olen valinnut tien ylistää olosuhteista riippumatta...
Ainahan elämäntilanteet eivät ole hurraamista, -
mutta aina kun on valinnut olosuhteista riippumatta ylistää, -
Jumala on päässyt muuttamaan tilanteen.
Pyhän Henkensä kautta Hän on muuttanut ilmapiirin.
Aina kun on saanut korottaa Hänen nimeään ja antaa Hänelle kunnian, -
Jumala on muuttanut ilmapiirin ja oman olotilan toisenlaiseksi.
Eli paha henki on väistynyt -
tai se ahdistus tai mikä tahansa.
Kun on saanut katseen kiinnittää Jeesukseen, tilanne on muuttunut.
Vanhasta Testamentista voimme lukeakin, -
että Kuningas Saul kutsui Daavidin soittamaan ja ylistämään -
aina kun häntä vaivasi paha henki. Ja se paha henki poistui.
Eli ylistyksen aikana vihollisen vallat murtuu. Ne ei kestä sitä.
Ja kun Pyhä Henki saa enemmän tilaa ylistyksestä, -
ilmapiiri vapautuu ja Jumala pääsee toimimaan.
Ylistyksessä olen saanut tuoda heikkouteni Hänelle.
Meidän ei tarvii olla supersankareita ja supermuusikkoja.
Me voidaan tuoda itsemme sellaisina kuin ollaan.
Yhtä heikkona ja siinä olotilassa missä me ollaan.
Me saadaan aina tulla Hänen eteen.
Jumala kyllä ottaa meidät vastaan, jos annamme sille tilaa.
Tossa aiemmin kun puhuin, että paha olo väistyy -
ja Pyhä Henki tekee tilaa, -
niin ylistys ei kuitenkaan ole tunteista kiinni.
Ajatellaan, että pitäis tuntea jotain, kun alkaa ylistää.
Ei. Me voidaan tulla Hänen eteensä tunteista riippumatta -
ja korottaa Hänen nimeään. Jumala on aina ylistyksen arvoinen.
Häntä on aina hyvä ylistää tunteista riippumatta.
Ja siksi on tärkeää ennen ylistyksen alkua tai sen alussa -
puhdistautua Jeesuksen edessä.
Kaikista synneistä, kaikista huolista ja murheista.
Tuoda ne Jeesukselle ja pyytää Jeesuksen veren puhdistamista, -
että Hän sais puhdistaa meidät läpikotaisin.
Ja kun me saadaan ottaa se armo vastaan, -
että Hän antaa anteeksi ja Hänen veri puhdistaa meidät, -
me ollaan vapaita ylistämään.
Me voidaan tulla rohkeasti Hänen eteensä ja ylistää Hänen nimeään.
Ylistys on tuonut yhteyden toisiin ihmisiin.
Olen saanut monta kertaa kokea yhteyttä, kun on tultu yhteen, -
ja alettu korottaa Hänen nimeään ja laulettu Herralle.
Se on tuonut yliluonnollista rakkautta toisia kohtaan.
Jumala poistaa sellasen, jos on jotakin toista vastaan -
ja on ylistyksessä saanut tuoda anteeksiantamattomuuden Herralle.
Ja kun Jumala on sen vapauttanut, -
Hän on tuonut uutta rakkautta ja välittämistä toisia kohtaan.
Muistan erään kerran, kun oltiin vetämässä ylistysiltaa.
Pyhä Henki pääsi tulemaan ylistyksen aikana, -
ja kun kokous päättyi, me ei maltettu lähteä pois ollenkaan.
Me jäätiin iloisesti juttelemaan, koska siellä oli niin hyvä olla, -
ja Pyhä Henki vapautti kaikista jännityksistä, -
ja sai oppia tuntemaan toisia ihmisiä. Eli ylistys vapauttaa.
Ylistäminen ei ole pois meidän arjesta.
Olen kuullut sanottavan, että emme voi kulkea pää pilvissä koko ajan.
Että pitää olla jalat maassa, sitä se arki on. Mutta se ei ole näin.
Kun me annetaan aikaa Jumalalle ja ollaan Hänen läsnäolossaan, -
kun jäädään ja palvotaan Häntä, -
sen jälkeen on helpompi jatkaa arkea ja kohdata haasteita -
mitä itse kullekin on tulossa.
Näin Jumala on sen tarkoittanutkin. Hän haluaa, että ylistämme Häntä.
Hän haluaa, että me viivytään Hänen läsnäolossaan.
Ollaan siellä Hänen sylissään ja luotetaan Häneen.
Silloin on helpompi jättää päivä Hänen käyttöönsä.
Ei muuta kuin ylistämään ja olkaa siunatut!
Tekstitys: Johanna Holmström